فصيل “مارينز شارك”، المساند لفريق أولمبيك أسفي ما بغاش يدخل فصداع ديال الوداد البيضاوي والترجي التونسي، خصوصا بعدما طيحات القرعة الفريق المسفيوي بتوانسة. جمهور ديال أسفي رفض يدخل فاي شكل من أشكال التحريض على العنف ضد جمهور الترجي التونسي فالماتش لي غادي يجمع الفريقين فالملعب المسيرة بأسفي في ذهاب ثمن نهائي كأس محمد السادس للأندية العربية. فصيل “مارينز شارك” حط بلاغ البارح السبت على الصفحة ديالو الرسمية بموقع التواصل الاجتماعي فايسبوك، واكد فيه، أنه ” على جميع من يحرض على العنف، من مواقع وصفحات أن تلتزم الصمت، لأن المباراة بالنسبة لمكونات الفريق المسفيوي، مجرد لقاء عادي، نعمل للظفر بها في إطار ما هو رياضي”. الفصيل المسفيوي دخل طول وعرض فجمهور الوداد البيضاوي، فاش طلب منو يدخل سوق راسو ويهتم بشؤون فريقو ” تهتم بشؤون فرقها عوض أن تشحن جمهور حاضرة المحيط بما لا يمثلنا، كما نعرف مدى عقلانية هذا الأخير بعدم الانسياق وراء مثل هذه التفاهات التي لا علاقة لنا بها”. هاد البلاغ أكد بلي الماتش ديال أولمبيك أسفي والترجي التونسي ما غادي يكون عندو حتا علاقة بنهائي دوري الأبطال الإفريقية برادس في ماي الماضي، عندما احتج الوداد البيضاء على عدم وجود الفار ورفض الحكم هدف مشروع للفريق المغربي. 
جمهور أسفي رفض يدخل فصداع الوداد والترجي…اطلب من المحرضين يدخلوا سوق راسهم